CELEX: 62019TN0083
Language: hu
Date: 2019-02-12 00:00:00
Title: T-83/19. sz. ügy: 2019. február 12-én benyújtott kereset — AL kontra Bizottság

1.4.2019   
            
            
               HU
            
            
               Az Európai Unió Hivatalos Lapja
            
            
               C 122/28
            
         
      2019. február 12-én benyújtott kereset — AL kontra Bizottság
      (T-83/19. sz. ügy)
      (2019/C 122/32)
      Az eljárás nyelve: francia
      
         Felek
      
      
         Felperes: AL (képviselők: A. Blot és S. Rodrigues ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy a kereset elfogadható és megalapozott;
               
            
                  —
               
               
                  semmisítse meg azon hallgatólagos határozatot, amely elutasítja a felperes által 2017. december 19-én benyújtott kártérítési kérelmet, és amennyiben szükséges a felperes panaszát elutasító 2018. november 12-i határozatot;
               
            
                  —
               
               
                  rendelje el a felperes vagyoni és nem vagyoni kárának megtérítését,
               
            
                  —
               
               
                  az alperest kötelezze az eljárás teljes költségének a viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, az alperes felperessel szemben fennálló szerződési kötelezettségeinek megsértésére alapított jogalap, amennyiben a Bizottság nem tartotta tiszteletben azon kötelezettséget, amelyet azzal vállalt, hogy a felperest nevezte ki a Kongó-medence erdeinek védelmét szolgáló partnerség tekintetében az Európai Unió közvetítőjének álláshelyére.
               
            
                  2.
               
               
                  A második, a bizalomvédelem elvének megsértésére alapított jogalap.
               
            
                  3.
               
               
                  A harmadik, a meghallgatáshoz való jog megsértésére alapított jogalap.
               
            
                  4.
               
               
                  A negyedik, a megfelelő ügyintézés és a gondoskodási kötelezettség elvének megsértésére alapított jogalap.